«Адыгэ-урыс гущыIалъэр» адыгабзэм илексикэ баиныгъэ къэзгъэлъагъорэ IофшIэгъэшхо къодыеу щытэп, адыгэ бзэшIэныгъэм ихэхъоныгъэ диштэу гущыIэхэмрэ фразеологиемрэ орфографиемкIи, грамматикэмкIи апэрэу анахь тэрэзэу ыкIи анахь куоу къызщызэхэфыгъэ научнэ IэпыIэгъоуи алъытэ. Художественнэ, общественнэ-политикэ, учебнэ-методикэ литературэм щагъэфедэрэ гущыIэхэм язакъоп гущыIалъэм къыдэхьагъэхэр. ЖэрыIо творчествэм ипроизведениехэм къахэхыгъэ гущыIэхэми, джащ фэдэу литературабзэм джыдэдэм макIэу къыхафэхэу хьайуанхэм, къэкIрэ лъэпкъхэм ыкIи нэмыкIхэм ацIэхэми чIыпIэ гъэнэфагъэ ащ щаубыты. Ахэмэ ащыщых